104 BRANDT Zoologie. 
eodem modo ac vagina mucosus permultisque plicis ‘/, pollicem latis ru- 
gosus inveniebatur. — Ligamenta uteri et tubae prorsus eadem, ac in 
equis, structura occurrebant. 
Mammae glandulosae vaccinis duriores, multis spiralibus rugis inaequa- 
les absque ulla intermixta pinguedine, sed corporis panniculo adiposo tan- 
tum et cute molliore, rugosiore tectae tubulis lactiferis 10 aut 12 in unam- 
quamque papillam patebant. Glandulae discissae lac fundebant. 
E. De organis circulationis et respirationis et glandulis üïs affixis. 
Glottis ut in bove, sed epiglottide crassiore magis firmiter clausa quam 
in quadrupedibus terrestribus. 
Arteria aspera e cartilagine una continua in spiram contorta usque in 
pulmones ipsos extensa, tam interne, quam externe membrana valida spiras 
coercente obvestita, formata erat et inaequalem latitudinem (infra glottidem 
diametrum #?/,/) ostendebat. Spirae autem arteriae asperae non ubique la- 
titudine aequales fuerunt, sed in aliquibus locis superioris circuli excavata 
ora inferioris circuli oppositam eminentiam gibbosam oram excepit. Hac 
structura spirali aspera arteria infra glottidem in ramos diffusa in bronchias 
pergebat.*) 
Pulmones duo magni, praelongi et lati et ad medium abdomen extensi 
lobi erant in quovis latere ad spinam dorsi unus, quoad situm fere ut in 
avibus comparati, sed liberi singuli et membrana validissima ita obducti ut 
adeu, si externam eorum structuram et colorem consideres, vix pro pulmo- 
nibus haberi poterant. 
Cor apice oblique versus sternum , basi vero versus dorsum directum 
in universum mediastino carebat et pericardio spatiosissimo, liquore largiter 
*) Stellerus (p. 315) putat structuram spiralem tracheae forte ob nullam aliam rationem ad- 
fuisse quam quo continuitate horum spiralium circulorum praegrandem pulmonum molem faci- 
lius attollere posset. 
